รถแบบไหน ที่คนอยากซื้อมาใช้กัน ในปี 2010 นี้
คำถามสำคัญสำหรับผู้ผลิตรถยนตร์ในปี 2010 นี้ คือรถอย่างไหนที่คนอยากจะซื้อไปใช้ในปีหน้านี้ บรรณาธิการนิตยสารเกี่ยวกับรถยนตร์ คุณ Richard
คุณริชาร์ดบอกว่า แนวโน้มที่จะมีให้เห็นกันในปี2010คือรถยนตร์ที่ไม่เป็นอันตรายต่อภาวะแวดล้อมเพราะฉะนั้นจะมุ่งเน้นกัน ในเรื่องจำนวนระยะทางต่อปริมาณน้ำมัน เช่นจะขับได้สักกี่กิโลเมตรต่อน้ำมันหนึ่งลิตร และการปล่อยแก๊สคาร์บอนหรือแก๊สเรือนกระจก ตามงานแสดงรถยนตร์ใหญ่เวลานี้ พูดกันแต่เรื่องนี้ทั้งนั้น ในขณะเดียวกัน การปรับปรุงการกู้เงินซื้อรถและเศรษฐกิจที่กลับไปโตได้ในอัตราปีละสามเปอร์เซ็นต์ จะช่วยผู้ผลิตรถยนตร์ได้มากทีเดียว และเพื่อจะให้เป็นไปได้เช่นนั้นผู้ผลิตกำลังออกแบบรถรุ่นใหม่ ที่จะดึงดูดผู้ใช้ทั้งหนุ่มสาวและผู้สูงอายุรวมทั้งรถไฮบริด ซึ่งเป็นรถที่ใช้เครื่องยนตร์ตามปกติ ผสมผสานกับเครื่องไฟฟ้า โฆษกของบริษัท Ford Motor คุณ Octavio Navarro บอกว่าสีรถรุ่นใหม่จะเตะตามากทีเดียว โฆษกบริษัทรถยนตร์ฟอร์ด บอกว่าทุกคนหันไปใช้สีสดใสกันทั้งนั้น แทนที่จะเป็นสีดำหรือเทา รถรุ่นใหม่จะใช้สีอย่างเหลืองสด และฟ้าใส จุดดึงดูดอีกจุดหนึ่งคือของเล่นไฮเทคทีวีจอแบนจะมาแทนที่หน้าปัทม์ทรงกลม และจะให้ข้อมูลต่างๆ อย่างเช่นความเร็วของรถเส้นทางที่กำลังขับ รวมทั้งจะเข้าอินเทอร์เน็ตก็ได้ด้วย แต่ที่วงการรถยนตร์โลกกำลังกล่าวขวัญกันในตอนนี้คือ อุตสาหกรรมรถยนตร์ในประเทศจีน คุณ Yasuaki Hashimoto แห่งบริษัท เงินทุนของนิสสัน บอกว่า ตลาดจีนมีศักยภาพสูงมากเพราะเพิ่งเริ่มปรับปรุงให้ทันสมัยในเรื่องนี้ และเชื่อว่าจีนจะเป็นตลาดรถยนตร์ใหญ่ที่สุดในโลกในเร็วๆ นี้ คุณ Dan Strong บรรณาธิการเรื่องรถยนตร์ของนิตยสารAuto Express บอกว่า เมื่อ Geely ผู้ผลิตรถยนตร์รายใหญ่ที่สุดของจีนซื้อ Volvo เสร็จเรียบร้อยจาก บริษัท General Motors ต้นปีใหม่นี้ จีนจะก้าวขึ้นมาเป็นยักษ์ใหญ่อีกรายหนึ่งในวงการรถยนตร์ บ.ก. Auto Express บอกว่าไม่มีที่ไหนในโลกเทียบเท่ากับจีนได้ในเวลานี้ ในเรื่องความคิดใหม่ๆ ความทะเยอทะยานและความเชื่อมั่น ประกอบกับเศรษฐกิจที่กำลังเติบโตก้าวหน้าอย่างรวดเร็ว